Steve Bannon, fost consilier al lui Donald Trump, inculpat pentru deturnare de fonduri în legătură cu zidul de la frontiera cu Mexicul.
Fostul consilier al lui Donald Trump, Steve Bannon, pus sub acuzare pentru fraudă. Dosar penal din cauza zidului lui Donald Trump. Apropiaţii lui Trump au strâns bani pentru zid şi i-au cheltuit pentru o viaţă de lux.
Fostul consilier al lui Donald Trump, Steve Bannon, a fost arestat la New York. El este pus sub acuzare pentru deturnare de fonduri, după ce ar fi folosit pentru uz personal bani strânşi într-un fond participativ pentru construirea zidului de la frontiera cu Mexicul.Împreună cu trei complici, consilierul Bannon a strâns 25 de milioane de dolari pentru a împlini visul lui Donald Trump de la graniţa de sud. Din aceştia, a sustras mai mult de un milion prin intermediul unui ONG pe care îl controla şi a cheltuit sute de mii pentru a-şi finanţa un mod de viaţă luxos.Toţi cei patru inculpaţi sunt puşi sub acuzare pentru asociere la delapidare şi asociere la spălare de bani şi riscă cel puţin 20 de ani de închisoare.